Jon Morten Melhus

**Jon Morten Melhus** er en norsk sakprosaforfatter, konsulent, humorist og foredragsholder. Han arbeider innen organisasjonsutvikling og ledelse. Melhus’ arbeid med humor og ledelse har vært omtalt i flere norske medier, blant annet *[[Aftenposten]]* og *[[Stavanger Aftenblad]]*.

Melhus har hatt ledende roller innen kultur- og mediebransjen, blant annet som direktør ved Den Norske Opera og som ansvarlig redaktør og administrerende direktør i Radio 1 Oslo. Han har skrevet flere fagbøker om ledelse og organisasjonskultur, og har vært virksom som foredragsholder og konsulent i privat og offentlig sektor.

## Bakgrunn
Melhus er utdannet siviløkonom fra Norges Handelshøyskole (1981), med fordypning i markedsføring, personal- og ledelsesfag. Han har i tillegg grunnfag i psykologi.

### Lederroller og virksomhetsbygging
Melhus har hatt flere lederroller innen kultur-, medie- og kommunikasjonssektoren. I perioden 1987–1988 var han direktør ved Den Norske Opera. Han var senere ansvarlig redaktør og administrerende direktør i Radio 1 Oslo (1988–1994). Lyttertallene i 1990 viste at Gladradioen i Oslo nærmet seg NRKs oppslutning. I 1991 lyttet 22 % av Norges befolkning til nærradio, sammenlignet med 52 % som lyttet til NRK. I Oslo var andelen nærradiolyttere om lag 30 %.

I 1995 ble Melhus ansatt som direktør i Komistudio, som  produserte blant annet *[[Mot i Brøstet]]*.

### Konsulentvirksomhet, bøker og faglig arbeid
Siden begynnelsen av 2000-årene har Melhus vært virksom som konsulent, foredragsholder og forfatter innen ledelse og organisasjonsutvikling. Han var i 2002 med på å etablere selskapet Humor & Lønnsomhet sammen med Trond Haugen.

Boken *Sykt bra – resepten på friske sykehus* (2014) er skrevet sammen med Morten Eriksen-Deinoff og omhandler ledelse, arbeidsmiljø og kultur i helse- og omsorgssektoren.

### AMIGO-metoden og HumanEffect
Melhus har utviklet AMIGO-metoden i samarbeid med Eriksen-Deinoffs i selskapet HumanEffect AS. AMIGO er et utviklingsprogram innen organisasjons- og lederutvikling.

### Bokprosjekt fotball, trening og ledelse
Melhus og Eriksen-Deinoff utga i 2018 boken *Fiks fotballen – Slik gjør klubben suksess med den forgudede og forhatte fotballtreneren*, som analyserer suksess- og feilfaktorer i fotballklubber basert på intervjuer med over 40 profiler innen norsk fotball og idrett.

## Bibliografi
* 2018: *FIKS FOTBALLEN – Slik gjør klubben suksess med den forgudede og forhatte fotballtreneren*, Melhus Communication, ISBN 978-82-93130-14-7 – medforfatter Morten Eriksen-Deinoff
* 2013: Sykt bra - Resepten på friske sykehus, Melhus Communication, ISBN 9788293130109 – medforfatter Morten Eriksen-Deinoff
* 2010: *Riktig rektor? : den viktigste personen i ditt barns liv*, Melhus Communication, ISBN 9788299716635 – medforfatter Pernille Dysthe
* 2009: *Joker – Om [[Ragnar Pedersen (tegner)|Ragnar Joker Pedersen]]s vitser, gåter, viser, amøber, oppfinnelser, KOnK, surrealistiske kåserier, revyer og andre latterlige påfunn*, Melhus communication i samarbeid med Joker tekst & tegning, ISBN 978-82-997166-2-8
* 2008: *Lure Ledere – Begeistringsledere skaper vinnere og enestående resultater*, Hegnar Media, ISBN 9788271462017 – medforfatter Trond Haugen
* 2006: *Begeistring: Om engasjerte medarbeidere og inspirerende ledere*, Begeistringsforlaget, ISBN 8299727901 – medforfatter Trond Haugen
* 2005: *Skrik – Parodier av Arvid*, 100 Skrik-parodier av tegneren Arvid Andreassen, ISBN 9788299716604
* 2003: *Latterlig Lønnsomt – om humor og begeistring på jobben*, ISBN 82-05-32626-6 – medforfatter Trond Haugen

## Referanser


## Eksterne lenker
*